钦定古今图书集成/明伦汇编/氏族典/第087卷 > 《廖用贤尚友录》 > 卢叔仁
## 钦定古今图书集成/明伦汇编/氏族典/第087卷 > 《廖用贤尚友录》 > 卢叔仁

按《周书卢诞传》：“诞父叔仁，年十八，州辟主簿，举秀才，
除员外郎，以亲老辞归就养。父母既殁，哀毁六年，躬
营坟垄，遂有终焉之志。魏景明中，被征入洛，授威远
将军、武贲中郎将，寻除镇远将军，通直散骑常侍，并
称疾不朝。乃出为幽州司马，又辞归乡里。当时咸称
其高尚焉。”